  Туспуктэм: Ижкар администрацилэн пресс-службаез Наталия Сильвестрова 9-тӥ куартолэзе Ижкарын Быдӟым Вормонлы 78 ар тырмонлы сӥзем «Эстафета Мира» ӵошатскон 74-тӥзэ ортчиз. Бызьылонъёсы 1 сюрслэсь трос адями пыриськиз. Со сярысь кар администрацилэн пресс-службаез ивортӥз. Эстафетаез Удмуртиысь физкультурая но спортъя министр Денис Парахин усьтӥз. « Быдэс дуннеысь тросэз капчиатлетъёс, асьме кужмо кунмылэн калыкеныз огкылысь луыса, тау каро геройёслы, кин Быдӟым Атыкай ож дыръя Вормон понна тыршиз, тросэз - аслэсьтыз улонзэ сётыса. Асьмелэн ужпуммы – соослэсь подвигзэс тодамы возьыны но егит выжыослы соос сярысь вераны » Денис Парахин, Удмуртиысь физкультурая но спортъя министр Министр Быдӟым Атыкай ожысь ветеранъёсты Вомон нуналэн ӟечкылаз. Ож аръёсы быремъёсты одӥг минут чус улыса буре вайызы. Ӵошатсконъёсты пыриськисьёслэн парадэнэзы кутскизы. Эстафетаез спортъя ветеранъёс но нылпиос усьтӥзы. Соос ожын быремъёслы сӥзем Буре ваён бызёнэ пыриськизы. Бӧрысь эстафетаез покчиёзо но шоръёзо ӧнер дышетсконниос, спортъя клубъёс, карысь промышленной предприятиоя но огазеяськонъёс, вылӥ дышетсконниос кутӥзы. Ӵошатсконэз Ижкарысь школаос йылпумъязы. Школаос пӧлын вормизы: 1-тӥ инты – 80 номеро школа; 2-тӥ инты – 8 номеро школа; 3-тӥ инты – 86 номеро гуманитарно-юридической лицей. Шоръёзо ӧнер дышетсконниос пӧлын А подгруппаын: 1-тӥ инты – Мерлыкъя но дышетонъя элькун колледжлэн 1-тӥ командаез; 2-тӥ инты – Мерлыкъя но дышетонъя элькун колледжлэн 2-тӥ командаез; 3-тӥ инты – Удмурт кун университетлэн ӧнерлыко дышетонъя трос профильем колледжез. Шоръёзо ӧнер дышетсконниос пӧлын Б подгруппаын: 1-тӥ инты – Ижкарысь топливно-энергетической колледж; 2-тӥ инты – Ижкарысь финансово-юридической колледж; 3-тӥ инты – Ижкарысь сиён-юон индустрияя техникум. Вылӥ дышетсконниос пӧлын: 1-тӥ инты – Удмурт кун университетлэн 1-тӥ командаез; 2-тӥ инты – Ижкарысь М. Т. Калашников нимо техникая кун университетлэн 1-тӥ командаез;  3-тӥ инты – Удмурт кун университетлэн 2-тӥ командаез; Ужбергатонниос пӧлын: 1-тӥ инты – Ижкарысь «Купол» завод но ООО «Директум»; 2-ти инты – Ижкарысь радиозавод но ПАО «ЭнергосбыТ плюс»; 3-тӥ инты – Ижкарысь «Аксион-холдинг» мотозавод но «Комомс» агропром огъет. Карысь спортъя огазеяськонъёс пӧлын: 1-тӥ инты – Физкультурая но спортъя «Динамо» огъяросси огазеяськон; 2-тӥ инты – «Бег в сердце»; 3-тӥ инты – «Механик ИжГТУ». Бызьылӥсьёс понна висьыны кык сюрс котыр адями люкаськиз. Тодэ вайытом, 2022-тӥ арын «Эстафета Мира» бызьылонъёсы 1,5 сюрс котыр адями пыриськиз. Ватсалом, 9-тӥ куартолэзе Ижкарысь Шор карлудын Вормон Парад, «Равняемся на героев» вожвылъяськонлэн финалэз ортчиз. Нош Иж тыметлэн ядрураз 5 сюрслэсь трос адями «ZA отцов и сыновей» калык хорын кырӟаз, отын ик «СвечаПобеды» огъяросси акция радъяськиз. Тегъёс: ВормонНунал ӵошатсконъёс бызьылон Ижкар Удмуртия  